**RENAULT 4EVER TROPHY VO FARBÁCH MODELU 4L 1962**

12/05/2023

* **Predvádzací automobil Renault 4EVER Trophy sa vracia k ikonickej modrej farbe Ile-de-France, ktorá mala premiéru na modeli 4L v roku 1962.**
* **Nový vzhľad modelu 4EVER Trophy bude po prvýkrát verejne predstavený na otvorení French Open 22. mája.**

Hoci výroba modelu 4L sa skončila pred viac ako 30 rokmi, jeho názov je stále príznačný! To sa potvrdilo, keď sa minulý rok na parížskom autosalóne predstavil výstavný automobil Renault 4EVER Trophy. Predvádzací automobil inšpirovaný pôvodným modelom Renault 4 otvára cestu budúcemu kompaktnému plne elektrickému SUV segmentu B a pri predvádzaní svojho nového vzhľadu na French Open 2023 v Paríži určite spôsobí poriadny rozruch!

Aby sa zdôraznil jeho príjemný retro šarm, 4EVER Trophy je odetý do odtieňa inšpirovaného farbou, v ktorej bol model 4L uvedený na trh v roku 1962: Ile-de-France Blue.

Jeho sofistikovaný a technikou inšpirovaný dizajn je umocnený vďaka fluorescenčným žltým akcentom na strešných pásoch, štíte, pružinách tlmičov a emblémoch na kolesách.

Vzrušujúca pocta ikonickým tenisovým loptičkám z French Open podčiarkuje terénneho ducha výstavného vozidla a odráža kľúčové črty pôvodného modelu.

Vozidlo 4EVER Trophy bude mať premiéru v úplne novej farbe karosérie 22. mája 2023 na úvodných kvalifikačných kolách French Open v Paríži.

**O značke RENAULT**

Renault, historická značka a priekopník v oblasti elektrických vozidiel v Európe, vždy vyvíjal inovatívne vozidlá. So strategickým plánom „Renaulution“ sa Renault pustil do ambicióznej transformácie generujúcej hodnoty, ktorá smeruje ku konkurencieschopnejšiemu, vyváženejšiemu a elektrifikovanejšiemu radu. Jeho ambíciou je stelesniť modernosť a inovácie v oblasti technológií, energetiky a služieb mobility v automobilovom priemysle i mimo neho.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk